# Recueil général et complet des fabliaux des 13e et 14e siècles/LXVIII

Pour les autres éditions de ce texte, voir Le pet au villain.

### LXVIII LE PET AU VILAIN

1 En Paradis l’esperitable Ont grant part la gent cheritable, Mès cil qu’en aus n’ont charité, Ne bien, ne pais, ne loiauté, 5Si ont failli à cele joie. Ne ne cuit que ja nus en joie, S’il n’a en li pitié humaine. Ce di je por la gent vilaine, C’onques n’amerent clerc ne prestre, 10Si ne cuit pas que Diex lor preste En Paradis ne leu ne place. Onques à Jhesu Crist ne place Que vilainz ait herbergerie Avec le Fil sainte Marie ; 15Car il n’est raison ne droiture, Ce trovons nous en Escriture ; Paradis ne pueent avoir Por deniers ne por autre avoir ;
Et à Enfer ront il failli, 20Dont li maufé sont maubailli ;
Si orrez par quel mesprison Il perdirent celle prison. ﻿Jadis fu uns vilains enfers ; Appareillez estoit Enfers 25Por l’ame au vilain recevoir ; Ice vous di je bien por voir, Uns deables i ert venuz, Par cui li drois ert maintenuz. Un sac de cuir au cul li pent, 30Maintenant que leanz descent, Que li maufez cuide sans faille Que l’ame par le cul en saille. Mais li vilains por garison Avoit ce soir prise poison, 35Tant ot mengié bon buef as aus, Et dou gras humé qui fu chaus Que la pance n’estoit pas mole, Ainz li tent com corde à citole, N’a mès doute qu’en soit periz, 40Car, si puet poirre, il est gariz. A cest esfort forment s’esforce, A cest esfort met il sa force ; Tant s’efforce, tant s’esvertue, Tant se torne, tant se remue, 45C’uns pet en saut qui se desroie, Li saz emplist, et cil le loie, Quar li maufés par penitance Li ot aus piez foulé la pance ; Et en dit bien en reprovier 50Que Trop estraindre fait chier.
Tant ala cil qu’il vint à porte, Atout le pet qu’en sac aporte ; En Enfer jete sac et tout, Et li pez en sailli à bout. 55Estes vous chascun des maufez Mautalentiz et eschaufez, Et maudient l’ame au vilain ; Chapitre tindrent l’endemain, Et s’accordent à cel acort 60Que jamais nus ame n’aport Qui de vilain sera issue ; Ne puet estre qu’ele ne pue. Ainsin s’acorderent jadis Qu’en Enfer, ne en Paradis, 65Ne puet vilains entrer sans doute. Oï avez la raison toute. ﻿Rutebuez ne set entremetre Où l’en puisse ame à vilain metre, Qu’ele a failli à ces .II. regnes ; 70Or voist chanter avec les raines, Que c’est li mieudres qu’il i voie, Ou el tiegne droite la voie, Por sa pénitence alegier, En la terre au pere Audigier ; 75C’est en la terre de Cocusse, Où Audigiers chie en s’aumusse.
* ↑ LXVIII. — Le Pet au Vilain, p. 103. A. — Paris, Bibl. nat., Mss. fr. 837, fol. 315 r$^o$. B. — Paris,» Bibl. nat.,» Mss. fr.» 1593, fol. 71 v$^o$ à 72 r$^o$. C. — Paris,» Bibl. nat.,» Mss. fr.» 1635, fol. 63 r$^o$ à 63 v$^o$. Publié par Barbazan, I, 108 ; par Méon, III, 67-69 ; par Ach. Jubinal, Œuvres complètes de Rutebeuf, 2e éd., II, 86-90, et donné en extrait très-court par Legrand d’Aussy, II, 352-333, sous le titre de : l’Indigestion du vilain.
* ↑ Vers 3 — charité. B, verité.
* ↑ 4 — pais. C, foi. — loiauté. B, charité. — A, Ne sens ne bien ne verité.
* ↑ 10 — cuit. B, croi.
* ↑ 26 — por voir. A, de voir.
* ↑ 27 — ert. B, C, est.
* ↑ 28 — ert. B, est.
* ↑ 29 — Ce vers et le suivant sont intervertis dans A.
* ↑ 31 — Que. C, Car.
* ↑ 32 — en. A, C, s’en.
* ↑ 36 — fus, lisez fu.
* ↑ 37 — la. C, sa.
* ↑ 38 — à. B, de, qui fausse le vers.
* ↑ 39 — en. A, C, il.
* ↑ 40 — Car si. A, C, S’or. — il est. A, si est. C, il iert.
* ↑ 46 — B, l’esloie.
* ↑ 47 — B, Que. — par. A, C, por.
* ↑ 49 — en. B, l’en.
* ↑ 51 — qu’il. B, qui.
* ↑ 52 — A, enporte.
* ↑ 57 — A, C, à vilain.
* ↑ 59 — B, à tel.
* ↑ 63 — A, C, A ce.
* ↑ 65 — B, entrer vilains.
* ↑ 68 — l’en. C, hom.
* ↑ 72 — la. B, sa.
* ↑ 74 — Le conte d’Audigier (Méon, IV, 217-233), parodie des chansons de gestes, était célèbre au moyen âge. Nous le voyons cité dans l’Aiol (vers 953 et 992, éd. J. Normand et G. Raynaud) et dans le Jeu de Marion et Robin (Adam de la Halle, éd. Coussemaker, 409-410). Nous retrouvons à peu près l’idée de ce fabliau dans le 16e conte, p. 25, des Contes secrets russes (voy. p. 334-335)